Com puc saber la potència que necessito? - ca-somenergia
La potència contractada té una gran afectació al cost final de la factura i per això és important tenir-la ben ajustada a les necessitats del nostre dia a dia.
Si tenim una potència contractada massa elevada, estarem pagant per una cosa que no estem fent servir; per contra, si tenim una potència contractada massa baixa, ho sabrem perquè sovint ens saltarà el sistema de control de potència i s'interromprà momentàniament el subministrament d'electricitat fins que no rearmem l’ICP.
La potència contractada òptima depèn dels aparells elèctrics i electrodomèstics que es necessiten tenir funcionant en un mateix moment. Cal tenir en compte les diferents estacions de l’any; a l’hivern potser es necessita calefacció elèctrica i a l’estiu, aire condicionat.
La normativa actual només permet una reducció de potència cada 12 mesos; en canvi, sí que es pot demanar més d'un augment de potència a l'any si és necessari, sempre que es compleixi amb la normativa de seguretat.
Eines que ens poden ajudar a saber la potència òptima a contractar:
Manual elaborat per Som Energia -SlideShare (presentació)
Com saber la potència utilitzada mirant el comptador - Blog Som Energia Barcelona
Manual del comptador CERM 1 / Manual del comptador Landis Gyr E450 (encara que tinguis instal·lat un altre model de comptador, el menú i la navegació són els mateixos).
Una altra opció que tenim és mesurar la potència que estem fent servir en un determinat moment amb un amperímetre de pinça. En aquest cas, podem contactar amb algun electricista perquè ens ajudi.
Per a contractes amb tarifa 3.0A, amb més de 15 kW de potència contractada, consulta aquest enllaç.
Per a contractes de comunitats veïnals amb ascensor, consulta aquest altre enllaç.
La tarifa amb discriminació horària (DHA)
Estudis d'optimització de potència en la tarifa 3.0A
Assessorament per a comunitats veïnals